Source: http://docplayer.fi/10418068-4-seksuaalirikokset-paivi-honkatukia-heini-kainulainen.html
Timestamp: 2018-10-21 04:27:34+00:00
Document Index: 11470621

Matched Legal Cases: ['kko ', 'kko ', 'kko ', 'kko ', 'kko ', 'kko ']

4 Seksuaalirikokset Päivi Honkatukia & Heini Kainulainen - PDF
Download "4 Seksuaalirikokset Päivi Honkatukia & Heini Kainulainen"
1 II.A.4 Seksuaalirikokset 81 4 Seksuaalirikokset Päivi Honkatukia & Heini Kainulainen Seksuaalirikoksia koskevia rangaistussäännöksiä uudistettiin (L 563/1998) voimaan tulleella lailla. Rikoslain 20 lukuun sisältyvät rangaistussäännökset toisen pakottamisesta sukupuoliyhteyteen tai muuhun seksuaalista itsemääräämisoikeutta olennaisesti loukkaavaan tekoon, seksuaalisesta hyväksikäytöstä, lapsen seksuaalisesta hyväksikäytöstä, seksuaalipalvelujen ostamisesta nuorelta ja parituksesta. Raiskaussäännökset on porrastettu kolmeen tekomuotoon: raiskaukseen, törkeään raiskaukseen ja sukupuoliyhteyteen pakottamiseen. Seksuaalirikossäännöksillä suojataan jokaisen ihmisen seksuaalista itsemääräämisoikeutta. Uudistuksen toinen keskeinen tavoite oli lasten rikosoikeudellisen suojan parantaminen. Samalla laajennettiin virallisen syyttäjän syyteoikeutta, jolloin muun muassa raiskauksesta tehtiin virallisen syytteen alainen rikos. Asianomistajarikoksia ovat nykyisin sukupuoliyhteyteen pakottaminen (RL 20:3), pakottaminen seksuaaliseen tekoon (RL 20:4) ja joissain tapauksissa seksuaalinen hyväksikäyttö (RL 20:5). Tämän lisäksi asianomistaja voi tietyissä seksuaalirikoksissa pyytää omasta vakaasta tahdostaan, että syytettä ei nostettaisi (RL 20:12). Rikoslaissa on myös rangaistussäännökset sukupuolisiveellisyyttä loukkaavan kuvan levittämisestä, tällaisen lasta esittävän kuvan hallussapitämisestä, sukupuolisiveellisyyttä loukkaavasta markkinoinnista, sukupuolisiveellisyyden julkisesta loukkaamisesta ja sukupuoliyhteydestä lähisukulaisten kesken (RL 17:18 22). lapsen seksuaalinen hyväksikäyttö raiskaus 44 % 32 % 24 % muut seksuaalirikokset Kuvio 38 Poliisin tietoon tulleet seksuaalirikokset (RL 20 luku) vuonna 2007 (%)
2 82 Päivi Honkatukia & Heini Kainulainen & Hannu Niemi Vuonna 2007 poliisin tietoon tuli rikoslain 20 luvun mukaista seksuaalirikosta (edellisenä vuonna 2 728). Epäilyjä lapsen seksuaalisesta hyväksikäytöstä oli (1 043), raiskauksista 739 (613) ja muista seksuaalirikoksista 562 (1 072). Alaikäisiin kohdistuneiden tekojen määrät ovat vaihdelleet eri vuosina, mutta 2000-luvulla niiden määrä on ollut kasvussa lapsen seksuaalinen hyväksikäyttö 600 raiskaus 400 muut seksuaalirikokset Kuvio 39 Poliisin tietoon tulleiden seksuaalirikosten määrä vuosina Poliisin tietoon tulleet muut seksuaalirikokset lähes kolminkertaistuivat vuodesta 2005 vuoteen Näistä lisääntyivät erityisesti seksuaalinen hyväksikäyttö (RL 20:5.1 2) ja seksuaalipalvelujen ostaminen nuorelta (RL 20:8). Hyväksikäyttöepäilyt kasvoivat 245:stä 802 rikokseen ja seksuaalipalvelujen ostaminen nuorelta kahdesta yli sataan (110) rikosepäilyyn. Rikosepäilyjä tutkittiin aikaisempaa enemmän Helsingin ja Oulun poliisilaitoksilla. Helsingin väkivaltarikosyksikössä aloitti vuoden 2006 alussa ryhmä, joka on keskittynyt selvittämään lapsiin kohdistuneita seksuaalirikoksia. Se paljasti vuonna 2006 satoja rikoksia, joiden uhreina epäiltiin olleen yli kolmekymmentä vuotiasta lasta ja tekijöinä kymmenisen miestä. Rikoksista epäillyt tekijät olivat ottaneet yhteyden uhreihin internetin kautta (ks. myös jakso II. 4.3). Poliisin toiminnan tehostuminen voi selittää ilmisaatujen rikosten lukumäärän kasvua. Vuonna 2007 muiden seksuaalirikosten määrä väheni lähemmäs vuoden 2005 tasoa.
3 II.A.4 Seksuaalirikokset Raiskaus Suomessa on viimeisen kymmenen vuoden aikana ilmoitettu poliisille keskimäärin 541 raiskausta vuosittain. Poliisin tietoon tulleista tapauksista ei voi tehdä päätelmiä rikosten todellisesta määrästä ja luonteesta, vaan ne kertovat enemmän rikosten uhrien halusta ja kyvystä tehdä rikosilmoitus. Seksuaalista väkivaltaa kokeneille voi olla vaikeaa myöntää olevansa raiskauksen uhri. Esimerkiksi USA:ssa tehtyjen kyselytutkimusten mukaan yli puolet niistä naisista, jotka ovat kokeneet rikoslain tunnusmerkistön täyttävän raiskauksen, eivät määrittele kokemustaan raiskaukseksi (Raijas 2000, 6). Tähän voi vaikuttaa se, että yleisissä keskusteluissa tuodaan usein esille, että raiskauksen uhrillakin olisi tietty vastuu turvallisuudestaan ja että järkevällä käyttäytymisellä raiskauksen olisi pystynyt estämään. Viime vuosina on esitetty myös toisenlaisia käsityksiä seksuaalisesta väkivallasta. On korostettu, että siinä on kysymys ihmistä traumatisoivasta teosta, sillä raiskauksessa tunkeudutaan ihmisen herkimpään ja intiimeimpään alueeseen, seksuaalisuuteen. Raiskaus aiheuttaa voimakkaita häpeän ja syyllisyyden tunteita. (Punnonen 2001; Raijas 2001; Kaukonen 2003.) Raiskauksien todellisista vuosittaisista määristä on esitetty erilaisia arvioita, jotka ovat perustuneet esimerkiksi Suomessa tehtyihin uhritutkimuksiin, Raiskauskriisikeskus Tukinaisen saamiin yhteydenottoihin tai poliisin tekemiin arvioihin (Naisiin kohdistuva väkivalta 1991). Suomalaisten naisten kokemaa seksuaalista väkivaltaa on selvitetty vuonna 2005 tehdyssä uhrikyselyssä (Piispa ym. 2006). Siinä kysyttiin, oliko heitä koskaan elämänsä aikana pakotettu tai yritetty pakottaa seksuaaliseen kanssakäymiseen. Naisista 9 prosenttia vastasi kokeneensa tällaista ainakin kerran. Lisäksi kyselyssä tiedusteltiin seksuaaliseen kanssakäymiseen pakottamisesta, kun he eivät olleet kyenneet puolustautuman esimerkiksi humalatilansa takia. Kun nämä tapaukset lasketaan mukaan, nousee osuus viidesosaan naisista. Taulukossa 16 esitellään vielä tarkemmin seksuaalisen väkivallan kokemista eri suhteissa. Taulukosta käy ilmi, että viimeksi kuluneen vuoden aikana esimerkiksi nykyisessä parisuhteessa naista pakotettiin seksuaaliseen kanssakäymiseen, parisuhteen ulkopuolella naista ja entisessä parisuhteessa naista.
4 84 Päivi Honkatukia & Heini Kainulainen & Hannu Niemi Taulukko 16 Vuoden 2005 naisuhritutkimuksen mukaan seksuaaliseen kanssakäymiseen painostaminen, pakottaminen tai sen yritys viimeksi kuluneen vuoden aikana* N %** 1. Yritetty pakottaa seksuaaliseen kanssakäymiseen - parisuhteen ulkopuolella - nykyisessä parisuhteessa - entisessä parisuhteessa 2. Pakotettu seksuaaliseen kanssakäymiseen - parisuhteen ulkopuolella - nykyisessä parisuhteessa - entisessä parisuhteessa 3. Pakotettu seksuaaliseen kanssakäymiseen, kun ei kyennyt puolustautumaan - parisuhteen ulkopuolella - nykyisessä parisuhteessa - entisessä parisuhteessa Lähde: Piispa ym. 2006, julkaisematon taulukko * Taulukon lukuja ei voi laskea yhteen, koska sama nainen on voinut kokea seksuaalista väkivaltaa useissa taulukoissa esitetyissä luokissa. ** Prosentteja kaikista ko. ryhmään kuuluvista. Uhritutkimusten mukaan suurin osa seksuaalisesta, kuten muustakin väkivallasta, jää usein piilorikollisuudeksi eikä tule viranomaisten tietoon. Varsinkaan tuttujen ja läheisten tekemästä seksuaalisesta väkivallasta ei yleensä ilmoiteta viranomaisille. Myös raiskausten uhrien tukipalveluista saatavat tiedot vahvistavat, että seksuaalista väkivaltaa kohdataan usein läheissuhteissa, mutta rikosilmoituksia niistä tehdään harvemmin kuin tuntemattomien tekemistä teoista (esim. Raijas & Repo 1999, 62 65). Vuonna 2007 yhteydenottoja Tukinaiseen oli kaikkiaan kappaletta. Soitot seksuaalisen ahdistelun ja häirinnän takia ovat lisääntyneet, vaikkakin ne ovat pieni osa kaikista yhteydenotoista (70 kappaletta vuonna 2007, Raiskauskriisikeskus Tukinainen 2008). 0,9 0,6 0,3 0,4 0,5 0,3 1,0 0,6 0,2 Poliisille ilmoitetut raiskaukset Seuraavassa asetelmassa kuvataan poliisille ilmoitettujen raiskausrikosten määrä vuosina Vuoteen 1999 saakka mukana ovat väkisinmakaamiset ja niiden yritykset. Tästä eteenpäin mukaan on laskettu raiskaus (RL 20:1), törkeä raiskaus (20:2), pakottaminen sukupuoliyhteyteen (20:3) sekä näiden rikosten yritykset. Tapausten määrä on ollut 1990-luvulla kasvussa. Vuonna 2007 poliisin tietoon tuli 739 raiskausta tai sen yritystä.
5 II.A.4 Seksuaalirikokset 85 Poliisin tietoon tulleet raiskausrikokset vuosina Muutos % 1,1 1,1 +11,0 +12,6 20,7 +20,0 +4,0 +3,8 0,3 +3,4 +20,6 Poliisin tietoon tulleita raiskauksia on selvitetty tarkemmin tutkimalla kaikki vuosina poliisille ilmoitetut tapaukset (Kainulainen 2004a). Raiskauksen uhreja oli yhteensä Taulukosta 17 käy ilmi, että raiskauksen uhri ja raiskauksesta epäilty tekijä tunsivat yleensä toisensa. Vain noin joka neljännessä tapauksessa tekijä oli uhrille tuntematon. Raiskauksia tapahtui eniten niin sanotuissa tutustumistilanteissa ja tuttavien kesken. Tutustumistilanteilla tarkoitetaan tapauksia, joissa tekijä ja uhri tapasivat esimerkiksi ravintolassa ja lähtivät yhdessä jatkoille (Näre 2000, ). Noin 130 raiskausta tapahtui intiimissä tai muussa läheisessä suhteessa, mikä vastaa 13 prosenttia rikoksista. Tällöin oli yleensä kysymys parisuhteesta. Taulukko 17 Raiskauksesta epäillyn tekijän ja uhrin välinen suhde poliisille ilmoitetuissa raiskauksissa vuosina N % Intiimi tai muu läheissuhde ,2 Tekijä ja uhri tuttavia ,2 Tutustumistilanne ,6 Tekijä/uhri työtehtävissä 23 2,3 Tekijä auktoriteettiasemassa 4 0,4 Tekijä tuntematon uhrille ,5 Ei tietoa suhteesta 100 9,8 Yhteensä ,0 Lähde: Kainulainen 2004a. Tutkimuksessa (Kainulainen 2004a) havaittiin, että tekijän ja uhrin välinen suhde vaikutti siihen, miten hyvin tapaukset etenivät rikosprosessissa. Tuntemattoman miehen tekemistä päällekarkauksista nostettiin vain harvoin syytteitä (8 % tapauksista). Syynä tähän oli yleensä se, että tekijän henkilöllisyyttä ei pystytty selvittämään. Tutustumistilanteissa tai tuttavien kesken tapahtuneista raiskauksista nostettiin syyte lähes joka viidennessä (19 %) tapauksessa. Prosessin eteneminen saattoi pysähtyä useasta eri syystä: poliisi ei onnistunut selvittämään rikosta, tapaus luokiteltiin ei-rikokseksi, syyttäjä ei nostanut syytettä tai raiskauksen uhri esitti tällaisen toivomuksen. Parisuhteessa tapahtuneista raiskauksista hieman alle kolmasosa (28 %) johti syytteen nostamiseen. Tällöin rikosnimikkeenä ei tosin välttämättä ollut raiskaus tai jokin muu seksuaalirikos, sillä syyte saatettiin nostaa vain pahoinpitelystä. Myös näissä tapauksissa rikosprosessi saattoi keskeytyä useista eri syistä.
6 86 Päivi Honkatukia & Heini Kainulainen & Hannu Niemi 17 prosentista rikosilmoituksia löytyi maininta siitä, että raiskauksen uhri halusi vetäytyä tapauksen tutkinnasta. Raiskauksen uhri voi haluta vetäytyä rikosprosessista monesta eri syystä. Häpeä, itsesyytökset, läheisten ihmisten kielteinen suhtautuminen ja pelko tekijää kohtaan ovat esimerkkejä näistä syistä. Varsinkin tutustumistilanteissa tapahtuneissa raiskauksissa naiset saattoivat syyttää itseään tapahtumista. Myös poliisin käyttäytyminen vaikuttaa raiskauksen uhrin haluun ja kykyyn jatkaa rikostutkintaa. Lainuudistuksen vaikutuksista Seuraavassa kuviossa esitellään poliisin tietoon tulleiden raiskausrikosten määrä, niiden selvittäminen ja syyttäjälle ilmoittaminen vuosina Poliisin tietoon tulleiden tapausten määrä on kasvanut 1990-luvulla. Kehitys saattaa kertoa pikemminkin muutoksesta ilmoitusherkkyydessä kuin todellisuudessa tapahtuvien rikosten määrän lisääntymisestä. Vuonna 2007 poliisille ilmoitettiin 739 raiskausta tai sen yritystä Poliisin tietoon tulleet raiskaukset Poliisin selvittämät raiskaukset Poliisin syyttäjälle ilmoittamat raiskaukset Alioikeuksissa kaikki syyksi lukevat tuomiot raiskauksista Kuvio 40 Poliisin tietoon tulleet raiskaukset, niiden selvittäminen ja syyttäjälle ilmoittaminen sekä alioikeuksissa tuomitut vuosina Poliisi on pystynyt vuoden 1999 jälkeen selvittämään aikaisempaa paremmin sille ilmoitettuja raiskauksia, tosin viime vuonna selvitysprosentti laski jonkin verran. Vuonna 2007 poliisi selvitti 445 raiskausta, mikä tekee selvitysprosentiksi 60 (edellisenä vuonna 62). Kuviosta havaitaan myös, että poliisi on te-
7 II.A.4 Seksuaalirikokset 87 hostanut selvittämiensä raiskausten ilmoittamista syyttäjälle. Ennen lainuudistusta raiskaus (väkisinmakaaminen) oli asianomistajarikos, minkä takia rikoksen tutkiminen ja eteneminen rikosprosessissa pysähtyi raiskauksen uhrin niin pyytäessä. Uudistuksessa laajennettiin virallisen syyttäjän syyteoikeutta raiskausrikoksissa. Syyttäjälle ilmoittamatta jätettyjen rikosten määrä on pienentynyt uudistuksen jälkeen selkeästi. Vuonna 2007 poliisi ilmoitti syyttäjälle 425 raiskausta, mikä vastaa 96 prosenttia sen selvittämistä rikoksista. Taulukossa 18 esitellään tietoja poliisin tietoon tulleista rikoksista ja niiden käsittelemisestä rikosprosessissa. Taulukosta käy ilmi, kuinka paljon poliisin tietoon on tullut raiskausrikoksia, kuinka moni niistä on selvitetty ja ilmoitettu syyttäjälle sekä kuinka usein syyttäjä on tehnyt päätöksen syyttämättä jättämisestä. Kun raiskauksesta tuli vuonna 1999 virallisen syytteen alainen rikos, syyttäjälle ilmoitettujen tapausten määrä lisääntyi selvästi. Tosin myös syyttäjien tekemien syyttämättä jättämisten määrä on noussut. Suurimmassa osassa tapauksia syytteen nostamisesta on luovuttu puuttuvan näytön vuoksi (vuosina keskimäärin 86 % tapauksia). Seuraamusluonteisia syyttämättä jättämisiä on ollut vähän (4 % kaikista syyttämättä jättämisistä vuonna 2006). Myös tapauksia, joissa syyttämättä jättäminen perustui asianomistajan vakaasta tahdosta esittämään pyyntöön, on tehty vuosittain vain muutamia (vuonna 2006 yksi päätös). Taulukosta käy myös ilmi, kuinka paljon alioikeuksissa on ollut raiskausrikoksista ja niiden yrityksistä syytettyjä ja tuomittuja. Taulukko 18 Raiskaus, törkeä raiskaus ja pakottaminen sukupuoliyhteyteen (RL 20:1 3): Rikosten viranomaiskäsittely vuosina (N) Poliisin Poliisin Syyttäjälle Syyttämättä Päärikoksena Päärikoksena Kaikki tietoon selvittämät ilmoitetut jättämiset syytetyt tuomitut tuomitut A B C D E F G A = Poliisin tietoon tulleet rikokset B = Poliisin selvittämät rikokset (kaikki vuoden aikana selvitetyt) C = Poliisin syyttäjälle ilmoittamat rikokset D = Kaikki syyttäjän tekemät syyttämättäjättämispäätökset E = Päärikoksena syytetyt F = Päärikoksena annetut syyksi lukevat tuomiot G = Kaikki syyksi lukevat tuomiot
8 88 Päivi Honkatukia & Heini Kainulainen & Hannu Niemi Edellä kuviossa 40 on tarkasteltu poliisin tietoon tulleita raiskauksia. Siinä on esitetty myös alioikeuksissa raiskauksesta tai sen yrityksestä tuomittujen lukumäärä. Kuviosta havaitaan, että vain pieni osa poliisin tietoon saamista raiskauksista johtaa tekijän tuomitsemiseen. Seksuaalirikosuudistuksen jälkeen tässä on tapahtunut muutos, sillä sekä syytteiden nostaminen että tekijöiden tuomitseminen on lisääntynyt. Vuosina nostettiin keskimäärin 105 raiskaussyytettä vuodessa ja tuomittuja oli vastaavasti 83. Ennen uudistusta ( ) syytettyjä oli keskimäärin 55 vuodessa ja tuomittuja 51. Lukuja tarkasteltaessa on otettava huomioon, että samaan aikaan poliisille ilmoitettujen raiskausten määrä on noussut. Myös syytettyjen ja tuomittujen suhteellinen osuus poliisille ilmoitetuista raiskauksista on noussut (ks. taulukko 19). Tästä syystä on mahdollista todeta, että seksuaalirikosuudistus on onnistunut jonkin verran tehostamaan viranomaisten toimintaa. Taulukko 19 Raiskaus, törkeä raiskaus ja pakottaminen sukupuoliyhteyteen (RL 20:1 3): Rikosten viranomaiskäsittely (%) Selvitys- Syyttäjälle Syyttämättä Päärikoksena Päärikoksena Kaikki prosentti A ilmoitetut B jättämiset C syytetyt D tuomitut E tuomitut F ,6 70,9 23,4 10,0 9,8 11, ,1 68,8 48,6 9,5 9,3 9, ,5 88,1 31,8 11,5 9,7 13, ,3 89,6 46,6 12,8 10,4 12, ,6 88,5 45,5 22,0 16,6 21, ,9 91,8 40,9 16,9 13,6 16, ,0 91,8 41,5 13,3 11,7 15, ,7 95,6 42,2 20,3 16,6 21, ,9 92,1 41,6 20,7 16,5 20, ,7 94,4 49,6 18,4 15,0 17,1 A = Poliisi selvittänyt (kaikki vuoden aikana selvitetyt rikokset) B = Poliisi ilmoittanut syyttäjälle selvitetyistä rikoksista C = Kaikki syyttämättäjättämispäätökset syyttäjälle ilmoitetuista rikoksista D = Päärikoksena syytetyt poliisin tietoon tulleista rikoksista E = Päärikoksena tuomitut poliisin tietoon tulleista rikoksista F = Kaikki syyksi lukevat tuomiot poliisin tietoon tulleista rikoksista